als
van huvrancken ghielijs priest
en willem van baussele
Het sijn comen in rechte voer meyer ende scepene van loven gord van hoebroec janes
ende gielijs geheten scoep gebruede kynde wouters wilen coep de welke gord omtrent
xx jaer voerleden overmids vonisse van scepen brieven van loven beleidt was tot den
goeden des selfs gords coep biden meye vander gheeten ende den scepen van landen
in deen side hnvrancke ghielijs psoen vanden beghinen te thiene ende willem vaen
baussele die ovmids vonisse van scepen brieve van loven met meye ende scepen
van loven beleidt sijn op den xi dach der maent van octobr lestleden tot den
goeden marien die nae wijf was des voirs wilen wouts coex metter selver marien
in dande daer de selve hvrancke willem en marie een aensprake deden ten voirscr
gorde wt van hoebroeck ende ten voirs gebrueden wt seggende dat ttijt dat de
voirs wilen wout scoep aflivich was werden de voirs gord van hoebroeck ende
met hem de voirg jannes scoep quame int huys daer de voirs woute aflivich
worden was seggende de voirs gord met guerliken worden tot der voirs marien
lieve zust ghi hebt wel goets raeds te doen wes ic v doen mach dat wille It
gne doen ende ghi hebt brieve onder van henrix m swage wegen d it hem mede
behelpen soude ende hi hever nu te doen die soudic v gne bidden dat ghi ni
gheven woudt de voirs marie antwerdde sij woudt gne doen ende dede hem op
de scrijne daer hi inne ghint ende de voirs jannes die clerc es overlas alrehande brieve
die daer inne waen daer hi onder dande vant den voirs beleidbrief daer mede dat
de voirs gord gelijc voirscr steet beleidt was tot den goeden des voirs wilen wouts
en den scoutbrief daer af daer mede dat hi den voirs hnvrancke willem ende
marien ongebruyck dede vanden voirs goede beyde have en erve Ende dat de voirs
gord en jannes mett voirs subtijlheit de voirs beleidbrief en scoutbrief met
hen droegen Ende dat dit aldus geschiede des gedroech haer de voirs made
oc den voirs gord en jannes en tot hoerre eed of de voirs marie woudt selve
houde hoepten en meyndden soe waer sij daer voer gheene eed doen en wouden
dat gord en jannes de voirs brieve wederbrenge souden daer sise gehaelt hadde
int behelt vander voirs marien Seiden oec voer al dat een onredelic ende
comegelic stuck wae datme yeman alsoe sijn brieve onthalen soude als hi in
alsulken druck wae als de voirs marie doen was Ende al wt alsoe dat gord
of de gebruede voirs seggen wouden dat sij in hoe scrijne laghen die den
kynden toebehoirde als vliegende erve soe hadde sij noch te dier tijt den sletel
daer af en hoe ande have inde voirs scrijne liggen alsoe wael alse de voirs
janes en gielijs
brieve die oec have waen Op dwelke de voirs gord hen verantwerdden